**Erwin Gutawa Sumapraja** (lahir 16 Mei 1962) ialah seorang komposer, pemuzik, dan penerbit rakaman Indonesia. Beliau merupakan suami kepada Lufti Andriani dan juga merupakan bapa kepada Gita Gutawa dan Aura Aria. Beliau memulakan kerjaya muzik profesional pada 1985 sebagai ahli kumpulan jaz Karimata, kemudiannya menjadi pemuzik bebas pada 1991. Sebagai komposer, beliau telah memenangi Festival Lagu Midnight Sun 1992 di Finland bersama Ruth Sahanaya. Pada 2001, beliau memenangi Anugerah Musik Indonesia bagi gubahan muzik terbaik untuk konsert Rockestra beliau.

Biografi
--------

Beliau dilahirkan di Jakarta, Indonesia sebagai Erwin Gutawa Sumapraja pada 16 Mei 1962. Sewaktu zaman kanak-kanaknya, beliau gemar bermain bola keranjang dan bola sepak; dalam tempoh ini beliau juga bermain muzik bagi Bina Musika di bawah arahan Agus Rusli di Televisi Republik Indonesia. Sebagai remaja, beliau terus bermain muzik bersama rakan-rakannya. Selepas menamatkan pengajian di sekolah tinggi, Erwin memperoleh ijazah sarjana muda dalam seni bina dari Universiti Indonesia.

Pada awal tahun 1980 Erwin bekerja sebagai pengatur bunyi untuk siri TVRI *Telerama*. Walau bagaimanapun, kerjaya profesionalnya bermula pada 1985 apabila beliau menyertai kumpulan jazz Karimata sebagai pemain bes, bermain bersama-sama dengan Candra Darusman, Aminoto Kosin, Denny T.R. dan Uce Hariono. Bersama-sama Karimata, beliau membuat persembahan di Festival Jazz Laut Utara di The Hague, Belanda pada tahun yang sama.

Dalam tempoh itu, beliau juga bekerja sebagai penggubah dan penerbit untuk penyanyi lain. Selepas Karimata dibubarkan pada tahun 1991, Erwin membentuk orkestra sendiri dan bekerja sebagai komposer. Selain mengarang, beliau juga menganjurkan konsert untuk artis-artis lain.

Pada 3 November 2000, Erwin mengadakan konsert Rockestra, konsert rock menampilkan Slank, Gigi, dan Dewa 19. Melibatkan orkestra 85 ahli muzik, konsert itu diadakan di Dewan Plenari Pusat Konvensyen Jakarta. pemuzik tetamu termasuk Ahmad Albar, Roni Harahap, Jockie Soerjoprajogo, dan Nicky Astria.

Pada 16 Mei 2002, beliau meraikan ulang tahun ke-40 dengan mengadakan konsert solo pertamanya, Konsert EG. Ia berlangsung di Dewan Plenari Pusat Konvensyen Jakarta dan juga menampilkan Chrisye (kini Allahyarham), Ruth Sahanaya, Krisdayanti, Sheila on 7, dan Slank. Sejak itu, beliau telah memegang pelbagai konsert, termasuk *Semangat Ramadhan* (2008) dan konsert selamat tinggal untuk anak perempuannya Gita Gutawa bertajuk A Masterpiece of Erwin Gutawa (2011).

Pada tahun 2005, beliau pergi ke London, England untuk bekerja sebagai konduktor di Orkestra Simfoni London di Royal Albert Hall.

Pada tahun 2010, beliau telah dipilih untuk menjadi salah seorang juri untuk musim keenam *Indonesian Idol*.

Kehidupan peribadi
------------------

Erwin Gutawa dan anaknya, Aluna Sagita, 2008
Beliau berkahwin dengan Lufti Andriani yang juga lebih dikenali sebagai Lulu. Pasangan ini mempunyai dua orang anak, Aluna Sagita dan Aura Aria Gutawa. Beliau juga mempunyai hobi berbasikal dan memasak di rumah, terutamanya makanan Indonesia.

Legasi
------

Pada tahun 1992, Erwin dan lagu nyanyian Ruth Sahanaya "Kaulah Segalanya" memenangi 5 anugerah di Festival Lagu Midnight Sun di Finland. Pada tahun 2001, beliau memenangi anugerah Anugerah Musik Indonesia bagi penggubah muzik terbaik untuk albumnya *Rockestra*.

Beliau telah digambarkan sebagai mempunyai "sentuhan Midas" untuk muzik, dengan gerak hati yang tajam.

Diskografi separa
-----------------

(Sebagai penggubah)

* *Kala Cinta Menggoda* (1997, untuk Chrisye)
* *Badai Pasti Berlalu* (1999, untuk Chrisye)
* *Konser Tur 2001* (2001, untuk Chrisye)
* *Dekade* (2002, untuk Chrisye)
* *Senyawa* (2004, untuk Chrisye)
* *Salute to Koes Plus/Bersaudara* (2004)
* *Rockestra* (2007)
* *Balada Shalawat* (2010, untuk Gita Gutawa)

Rujukan
-------

1. 1 2 3 4 5 6 7 8  Jodhi Yudono (19 Februari 2011). "Rekomendasi Musik Erwin Gutawa" [Pengesyoran Muzik Erwin Gutawa]. Kompas. Dicapai pada 11 Julai 2011. **(Indonesia)**
2. 1 2 3 4  "Erwin Gutawa: It's all about music and family" [Erwin Gutawa: Segalanya mengenai muzik dan keluarga]. The Jakarta Post. 18 April 2010. Dicapai pada 11 July 2011. **(Indonesia)**
3. 1 2 3 4 5  Hera Diani (12 May 2002). "Erwin an all-round concert maestro" [Maestro konsert sana-sini Erwin Gutawa]. The Jakarta Post. Dicapai pada 11 July 2011. **(Inggeris)**
4. ↑  Helly Minarti (3 November 2000). "Rock the nite away with the 'Rockestra'" [Menggegarkan malam ini bersama 'Rockestra']. The Jakarta Post. Dicapai pada 11 Julai 2011. **(Inggeris)**
5. 1 2  "Erwin Gutawa to hold solo concert" [Erwin Gutawa adakan konsert solo]. The Jakarta Post. 11 May 2002. Dicapai pada 11 July 2011. **(Inggeris)**
6. ↑  "Erwin to hold Islamic concert" [Erwin adakan konsert Islam]. The Jakarta Post. 13 August 2008. Dicapai pada 11 July 2011. **(Inggeris)**
7. ↑  "Gita Gutawa to Sign Off at Farewell Concert" [Gita Gutawa mengadakan konsert perpisahan]. The Jakarta Globe. 30 January 2011. Dicapai pada 11 July 2011. **(Inggeris)**
8. ↑  "Erwin Gutawa Cari "Artis Komplit"" [Erwin Gutawa cari "Artis Lengkap"]. Gatra. 7 Januari 2010. Dicapai pada 11 Julai 2011.[*pautan mati kekal*] **(Indonesia)**
9. ↑  Erwin Gutawa Tokoh Indonesia.com. 11 July 2011. **(Indonesia)**

Pautan luar
-----------

* (Indonesia) Temu ramah dan profilnya di KOMPAS
* (Indonesia) Profil di TokohIndonesia.com
* (Inggeris) Profil singkat di laman web Festival Jazz Jawa 2007 Diarkibkan 2007-03-13 di Wayback Machine
* (Indonesia) Profil di Indonesiaselebriti.com Diarkibkan 2007-03-11 di Wayback Machine
* (Indonesia) Profil di ErwinGutawa.com

| * l
* b
* s
Gita Gutawa |
| --- |
| Album studio | 
* *Gita Gutawa*
* *Harmoni Cinta*
* *Balada Shalawat*

 |
| Filem | 
* *Love in Perth*

 |
| Kolaborator | 
* Erwin Gutawa
* Glenn Fredly
* Melly Goeslaw
* Dewiq

 |

| * l
* b
* s
Chrisye |
| --- |
| 
* Diskografi
* Lagu yang dirakamkan

 |
| Album studio | 
* *Jurang Pemisah*
* *Sabda Alam*
* *Percik Pesona*
* *Puspa Indah*
* *Pantulan Cita*
* *Resesi*
* *Metropolitan*
* *Nona*
* *Sendiri*
* *Aku Cinta Dia*
* *Hip Hip Hura*
* *Nona Lisa*
* *Jumpa Pertama*
* *Pergilah Kasih*
* *Sendiri Lagi*
* *AkustiChrisye*
* *Kala Cinta Menggoda*
* *Badai Pasti Berlalu*
* *Konser Tur 2001*
* *Dekade*
* *Senyawa*

 |
| Single dan lagu | 
* "Indonesia Maharddhika"
* "Badai Pasti Berlalu"
* "Lilin-Lilin Kecil"
* "Ketika Tangan dan Kaki Berkata"

 |
| Filem | 
* *Gita Cinta dari SMA*
* *Seindah Rembulan*

 |
| Kolaborator | 
* Eros Djarot
* Erwin Gutawa
* Guruh Soekarnoputra
* Jockie Soerjoprajogo

 |
| Lain-lain | 
* Guruh Gipsy
* Chrisye Masterpiece Trilogy Limited Edition
* Kidung Abadi

 |

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |